Мәңгелек хәрәкәт (Зиннур Тимергалиев хикәясенең ДӘВАМЫ)

	ГИБДД да үзенең иске машина йөртү таныклыгын яңасына алыштыргач, пенсия бүлегенә китте. Монда документлар белән эш кичкә кадәр сузылды. Дөрес чамалаган икән, кайнар ноктада булган, берничә батырлык медале, аннары яраланган өчен, Дәнәфкә саллы гына пенсия килеп барачагын әйттеләр. Ә менә табибларга керә алмады, кич җиткән иде инде.	 (Хикәянең башы монда.) Ул авылга кайта торган юл чатына чыгып басты да юл уңае туры килгән машина туктату исәбе белән кулын күтәрде. Машиналар” выж да-выж” узып китәләр. Туктарга исәпләре юк, машина алмый булмас ,дигән фикергә килде Дәнәф. Озак торырга туры килде аңа, җәй ае шуңа көне тиз карангыланмый. Шулай да монда төне буе басып торуың да бар икән, сигезенче китте бит инде. Дәнәф  узып киткән машиналарны кулын күтәреп сәламләмәс булды. Шулай ир өметсезлеккә бирелеп басып торганда, кинәт аның яныннан выжлап узып киткән тугызлы машинасы шатырдап тормозларына китереп басты. Көпчәкләр чинаган тавышка Дәнәф артына борылып карады. Тугызлы машинасы, ул арада артка чигенеп, Дәнәф каршына килеп туктады. Машинаның ишеге ачылып китте дә аннан утыз яшьләр тирәсе чибәр генә ханымның башы күренде.   
	---	
Матбугат.ру

	№ --- | 29.06.2016	


